Dublettsjekk – manual for Bramers metode

Oppdatert: 19. juni 2020

Søk etter litteratur på samme emne i flere databaser kan gi mange overlappende treff, slik at import av trefflister til EndNote fører til dubletter av referanser i biblioteket. EndNote har en dublettsjekk-funksjon, men pga. ulikheter i måten databasene registrerer referansene på, vil den ikke klare å fange opp alle dublettene. For Medline og Cochrane gjelder dette spesielt formatet på sidetall, som skiller seg fra de andre databasene. WM Bramer et al. (ref.) har utviklet en metode for de-duplisering i EndNote som tar høyde for dette. Dette er en oversettelse av Bramers metode, hvor vi også har inkludert erfaringer fra bibliotekarene ved RBUP. Manualen avviker derfor noe fra originalartikkelen.

Kilde:

Bramer WM, Giustini D, de Jonge GB, Holland L, Bekhuis T. De-duplication of database search results for systematic reviews in EndNote. J Med Libr Assoc 2016;104(3):240-3.

<https://www.ncbi.nlm.nih.gov/pmc/articles/PMC4915647/>

Inkludert rettelse: Correction. J Med Libr Assoc 2017;105(1):111.

<https://www.ncbi.nlm.nih.gov/pmc/articles/PMC5234466/>

Erfaringer fra Sølvi i Biedilæ og Brynhildur Axelsdottir RBUP:

* I Table 1 pleier vi å gjøre trinn A til D. Det vi har oppdaget er siden vi ofte søker i baser (f.eks. PsycINFO) med mer «rufsete» referanser enn det Bramer diskuterer i den artikkelen (han snakker om PubMed, Medline Ovid og Cochrane) mangler ganske mange av våre referanser volum, pages, issue osv. Da blir trinn E-G veldig tidkrevende, og lettere å gjøre manuelt.
* Hvis tid/lyst gjør vi litt manuelt ved å sette opp «Field preferences» som i trinn E, F og G.
* Referanser fra databaser med veldig mangelfulle opplysninger (f.eks. ClinicalTrials.gov) bør ikke være med i dublettsjekken i det hele tatt, importer de referansene etter at dublettsjekk er gjort.

Endringslogg:

* 19. juni 2020: I pkt D er dette lagt til:
	+ sjekk om referanser har dette i forfatterfeltet (disse kommer fra WHO ICTRP og Clinicaltrials.gov, og dukker opp ved søk i TRIALS/ CENTRAL. Disse gir falske duplikater
		- Actrn
		- Isrctn
		- Nct

**Feltinstillinger og filtre**

Innstillingene i EndNote må endres før man starter på algorimen. Sidetall spiller en stor rolle, så det er nødvendig å ha sidetall synlig i en av kolonnene i skjermbildet.

1. Gå til Edit 🡪 Preferences 🡪 Display Fields.
2. Under Field, velg Pages for en av kolonnene lengst mot venstre.
3. Klikk OK.

Det er laget en EndNote-stil for å opprette eksportfiler der forkortede sidetall utvides. Det er også laget et importfilter for å importere de endrede filene. Disse filtrene skal installeres før de-duplisering.

1. Gå til <http://bit.ly/emcendnote>.
2. Åpne zip filen.
3. Dobbeltklikk på \_Correct Pages.ens (da åpner filen seg i EndNote).
4. I EndNote, klikk på File 🡪 Save As.
5. Fjern teksen ‘‘copy’’ fra filnavnet og klikk lagre.
6. Lukk stilen.
7. Gjenta stegene 3-6 for filen \_Import Corrected Pages.enf.

**Importere referanser**

Eksporterte referanser fra PubMed, MEDLINE via Ovid og Cochrane Library må endres for å tilpasse formatet på sidetall.

1. Importer alle referanser fra PubMed, Ovid MEDLINE, og Cochrane Library inn i et tomt (midlertidig) EndNote bibliotek.
2. Velg alle referanser i dette biblioteket (Ctrl-A).
3. Gå til File 🡪 Export.
4. Velg output-stilen: \_Correct Pages og lagre filen som genereres med filendelsen ‘‘.txt.’’
5. Slett alle referansene i biblioteket og slett trash. Eventuelt lag et nytt bibliotek.
6. Importer .txt-filen fra pkt 4 og bruk importfilteret \_Import Corrected Pages.

# **De-duplisering**

1. I EndNote, gå til Edit 🡪 Preferences 🡪 Duplicates, og velg felter som tilsvarer rad A i F*eltinnstillinger* i tabellen, klikk OK.
2. Klikk på *All references*, og markér en tilfeldig referanse.
3. Gå til *References* 🡪 *Find Duplicates*.
4. Klikk vekk dialogboksen som kommer opp med *Cancel*.
5. Følg stegene som er beskrevet i rad A i tabellen.
6. Gjenta stegene 1-5 for alle radene i tabellen.
7. I denne tabellen er steg G er tatt ut.

|  |  |
| --- | --- |
|  Feltinnstillinger | Steg for å fjerne dubletter |
| A. | AuthorYearTitleSecondary Title (Journal) | Trykk *Delete* for å fjerne alle dubletter, uten manuell gjennomgang. |
| B. | AuthorYearTitlePages | Trykk *Delete* for å fjerne alle dubletter, uten manuell gjennomgang. |
| C.  | TitleVolumePages | 1. Gå gjennom referansene med blankt tittel- eller forfatterfelt. Trykk *Crtl+Klikk* for å oppheve valg av falske duplikater.2. Klikk på kolonnen *Pages* for å sortere på sidetall i synkende rekkefølge. 3. Gå gjennom referanser* uten sidetall
* som starter med 1
* med No pagination i felt for sidetall
* med CD-nummer i felt for sidetall (brukes på Cochrane reviews) og som har like forfatternavn. Dersom forfatternavnet for påfølgende (subsequent) referanser er ulike, opphev valg av falske duplikater med *Crtl+Klikk*.

4. Fjern valgte dubletter med *Delete*. |
| D. | AuthorVolumePages | 1. Gå gjennom referansene med blankt tittelfelt eller forfatterfelt. Trykk *Crtl+Klikk* for å oppheve valg av falske duplikater.2. Klikk på kolonnen *Pages* for å sorters alle duplikater med synkende sidetall. 3. Opphev markeringen av referanser* uten sidetall
* som starter med 1
* med No pagination i felt for sidetall
* med CD-nummer i felt for sidetall
* sjekk om referanser har dette i forfatterfeltet (disse kommer fra WHO ICTRP og Clinicaltrials.gov, og dukker opp ved søk i TRIALS/ CENTRAL. Disse gir falske duplikater
	+ Actrn
	+ Isrctn
	+ Nct

 ved å *Crtl+Klikk* på den første markerte referansen og *Crtl+Shift+Klikk* på den første markerte referansen som starter med sidetall høyrere enn 1. Fjern de gjenværende dublettene med *Delete*. |
| E. | YearVolumeIssuePages | 1. Høyreklikk på *My Groups 🡪Create Group 🡪 Enter.*2. I gruppen *Duplicate References*, klikk på kolonnen *Pages* for å sortere på sidetall i synkende rekkefølge. 3. Velg alle referanser med sidetall ved å klikke på øverste referanse, hold inne *Shift* og klikk på den siste referansen med sidetall.4. Dra de valgte referansene til den midlertidige *New Group*.5. Klikk på *New Group*. * Sjekk gruppen for referanser med bare en side, eller sidetall som starter på 1 eller en bokstav.
* Dersom du finner falske dubletter, fjern disse fra gruppen ved å trykke *Delete*. (Referansene blir værende i *All References*, men er ikke de-duplisert i dette steget).

6. Velg en av referansene i *New Group*, klikk *References* 🡪 *Find Duplicates*, klikk *Cancel* og *Move references to trash* for å slette alle valgte referanser.  |
| F. | Title | 1. Se på sidetallene til sammenstilte referanser. Dersom sidetall finnes og er ulike, undersøk tidsskriftstittel og forfatternavn. Opphev markering av falske dubletter med *Crtl+Klikk*. Referanser med blanke sider eller sidetall som starter på 1 er ofte reelle dubletter, men sjekk tidsskriftstittel og forfatternavn ved tvil.,2.Etter at hele listen er sjekket, fjern gjenstående valgte dubletter med *Delete*. |